เรียน เจ้าหน้าที่ฝ่ายพัฒนา ขอเรียนเรื่องการทำงานของเจ้าหน้าที่ 2 ประเด็น

ประเด็นแรก คือ คนรับโทรศัพท์ ตอบคำถามไม่ได้ และมีเพียงการรับสายแล้วส่งต่อเท่านั้น เมื่อโทรศัพท์ไปอีกครั้งและถามคำถามเดิมก็ได้รับคำตอบแบบเดิม จึงตัดสินใจเดินทางมาติดต่อด้วยตัวเอง ปรากฏว่าพบว่าเจ้าหน้าที่ทั้งสองท่านเป็นผู้พิการ แต่กลับนั่งใส่หูฟังและเล่นโทรศัพท์ตลอดเวลา อยากสอบถามว่าการจ้างงานนี้คุ้มค่ากับเงินเดือนที่จ่ายหรือไม่ เพราะหากจ้างมาเพื่อเพียงนั่งเฉยๆ คิดว่าเป็นการสิ้นเปลืองงบประมาณของทางราชการ

ประเด็นที่สอง คือ เจ้าหน้าที่ที่อยู่หน้าห้อง เป็นผู้พิการและพูดเร็ว อธิบายไม่ค่อยรู้เรื่อง เมื่อถามซ้ำก็แสดงอาการหงุดหงิด และแนะนำให้ไปอ่านข้อมูลเอง ซึ่งหากเป็นเช่นนี้แล้วการมีเจ้าหน้าที่อยู่หน้าห้องก็ดูเหมือนจะไม่มีประโยชน์